laion/Wikipedia-Exotic huggingface dataset:
Vasula

Vasula on alevik Tartu maakonnas Tartu vallas. Vasulat on kujul Wasala mainitud Henriku Liivimaa kroonikas, mille kohaselt ristis 1220. aastal Jogentaganas ringi liikunud Läti Henrik koos oma kaaspreestriga seal kohalikke inimesi. Lauri Kettunen on oletanud, et küla nime taga oli isikunimi Vasoi koos järelliitega -la. Paul Alvre seostab seda aga vasikat märkinud soome-ugri sõnaga vasa. 1977. aastal liideti Vasulaga Änni küla. Aleviku staatuses on Vasula 2013. aastast. Vasulas korraldatakse 1997. aastast Amme Rocki. 7. juulil 2017, ürituse avapäeval, avati Vasula silla lähedal mälestuskivi muusik Gunnar Grapsile, kes veetis sealkandis oma lapsepõlve. Vasula järv Maa-amet, vaadatud 21.11.2020. Statistikaamet, vaadatud 10.11.2020. Eesti haldus- ja asustusjaotuse klassifikaator, vaadatud 6.08.2022. Henriku Liivimaa kroonika = Heinrici chronicon Livoniae. Ladina keelest tõlkinud Richard Kleis, toimetanud ja kommenteerinud Enn Tarvel. Tallinn: Eesti Raamat 1982. Peatükk XXIV 5, lk 218–219 Paul Alvre. Eesti ja liivi keeleaines Henriku Liivimaa kroonikas, III : Kohanimed. Keel ja Kirjandus, 1985, nr 2, lk 98 Enn Ernits: artikkel "Änni" Eesti kohanimeraamatus. Tallinn: Eesti Keele Sihtasutus, 2016. "Mälestuskivi Gunnar Grapsi auks". [1] Tartu Postimees, 8.07.2017 Rein Raudvere. Vasula: oleme ärkav küla. Maaleht.ee, 16. juuli 2009
Amiens SC

Amiens Sporting Club on Prantsusmaa jalgpalliklubi, mis tegutseb Amiensis. See mängib riigi kõrgliigas Ligue 1. Klubi on asutatud 1901. aastal. Hooajal 2017–18 osales Amiens klubi ajaloos esimest korda Prantsusmaa kõrgliigas. Sellest hooajast pärineb ka klubi parim koht kõrgliigas, milleks on kolmeteistkümnes. 2001. aastal jõudis Amiens Prantsusmaa karikavõistlustel finaali, kus kaotati Strasbourgile. Ametlik koduleht
Another One Bites the Dust

"Another One Bites the Dust" on Briti rokkbändi Queen laul. Laulu kirjutas Queeni basskitarrist John Deacon ja laul ilmus Queeni kaheksandal albumil "The Game" (1980). Laulust sai ülemaailmne hitt. See oli kolm nädalat Ameerika Ühendriikide Billboard Hot 100 edetabelis esikohal. See oli ansambli teine edetabelis esikohale jõudnud singel. John Deaconi bassiriff oli inspireeritud diskoansambli Chic laulust "Good Times". Laulu kasutati filmi "Rocky III" esialgses versioonis. Hiljem asendati see Survivori lauluga "Eye of the Tiger". Kristlastest evangelistid väitsid 1980. aastate alguses, et laul sisaldab alateadlikke sõnumeid, mida on võimalik tajuda seda tagurpidi mängides. Kinnitati, et laulu refrääni tagurpidi kuulates leiab sellest sõnumeid nagu "Decide to smoke marijuana ("Otsusta marihuaanat suitsetada")", "It's fun to smoke marijuana ("Marihuaanat suitsetada on lõbus")" ja "Start to smoke marijuana ("Alusta marihuaana suitsetamist")". Hollywood Recordsi (Queeni praegune Ameerika plaadifirma) pressiesindaja ei nõustunud nende süüdistustega. Sarnaseid väiteid esitati teistegi laulude kohta, kuid "Another One Bites the Dust" on süüdistatud lauludest üks tuntumaid. Esmaabi andes peab südamemassaaži tegema tempoga 100–120 vajutust minutis. Kuna "Another One Bites the Dust" bassirifi kiirus on 110 lööki minutis, siis on seda soovitatud esmaabis massaaži ühtlase tempo hoidmiseks.
Anda Šafranska

Anda Šafranska (sündinud 2. detsembril 1960 Riias) on läti päritolu Prantsusmaa maletaja ja maletreener, naiste suurmeister (1999). Šafranska oli kuni 2000. aastani Läti maletaja. Ta on tulnud kaheksal korral Läti naiste malemeistriks (viimati 1997). Ta on abielus malesuurmeister Vladimir Lazareviga. 2000. aastast elavad nad Prantsusmaal. 2010. aastast esindab Šafranska rahvusvahelistel malevõistlustel Prantsusmaad. Tegutseb ka treenerina. On saanud FIDE-lt FIDE treeneri nimetuse. Anda Šafranska FIDE andmebaasis
Julija Jefimova

Julija Andrejevna Jefimova (vene keeles Юлия Андреевна Ефимова; sündinud 3. aprillil 1992 Groznõis) on Venemaa ujuja, kuuekordne maailmameister ja 10-kordne Euroopa meister. Olümpiamängudelt on ta võitnud kaks hõbemedalit ja ühe pronksmedali. Ta on spetsialiseerunud rinnuliujumise distantsidele. Jefimova võitis noorte EM-võistlustel 2007. aastal Antwerpenis kaks kuldmedalit – 50 m ja 200 meetri rinnuliujumises – ning hõbemedali nii 4 × 100 meetri kompleksujumises segavõistkonnas kui ka 100 meetri rinnuliujumises. Samal aastal võitis ta Debrecenis täiskasvanute Euroopa lühiraja meistrivõistlused 50 m, 100 m ja 200 meetri rinnuliujumises. 2008. aasta pika raja Euroopa meistrivõistlustel Eindhovenis võitis ta kulla 200 m rinnuliujumises ajaga 2.24,09 ja hõbeda 50 m rinnuliujumises ja 4 × 100 m kompleksujumises. 2008. aastal Manchesteris toimunud lühiraja maailmameistrivõistlustel oli ta 200 meetri rinnuliujumises kolmas. 2008. aasta olümpiamängudel Pekingis saavutas ta 100 meetri rinnuliujumises neljanda ja 200 meetri rinnuliujumises viienda koha. 2009. aasta MM-il Roomas tuli Jefimova 50 m rinnuliujumises maailmameistriks maailmarekordiga 30,09 ja sai 100 m rinnuliujumises hõbeda. Budapestis tuli ta 2010. aastal Euroopa meistriks rinnuliujumises nii 50 m (30,29) kui ka 100 m distantsil (1.06,32). 2011. aasta maailmameistrivõistlustel Shanghais sai ta hõbeda 50 ja 200 meetri rinnuliujumises ning sai 100 meetri rinnuliujumises neljanda koha. 2012. aasta olümpiamängudel Londoni võitis ta pronksmedali 200 m rinnuliujumises ja oli 100 m rinnuliujumises. 2014. aasta jaanuaris teatati, et Jefimovalt 2013. aasta oktoobris võetud dopinguproov näitas dopingukasutamist. Tema positiivne proov oli DHEA – endogeenne steroidhormoon, mis on spordis keelatud. 13. mail 2014 diskvalifitseeriti ta 16 kuuks, alates 31. oktoobrist 2013 kuni 28. veebruarini 2015. Julija Jefimova Venemaa ujumisliidu kodulehel Julija Jefimova FINA kodulehel Julija Jefimova ROK-i kodulehel Julija Jefimova veebisaidil Olympedia (inglise)
Cygnus (kosmoselaev)

See artikkel räägib kosmoselaevast. teiste tähenduste kohta vaata artiklit Cygnus. Cygnus on Northrop Grummani mehitamata kosmoselaev. Cygnust kasutatakse Rahvusvahelise kosmosejaama varustamiseks. Cygnuse esmalend oli 18. septembril 2013 ning seisuga 14. august 2019 oli toimunud 10 starti, millest ebaõnnestunud oli üks. Kosmoselaeva viib orbiidile Northrop Grummani Antarese kanderakett või ULA Atlas V. Kosmosejaama juurde jõudes haarab sellest kinni Canadarm2, mis juhib Cygnuse jaama põkkumisava juurde. Pärast Cygnuse tühjaks laadimist, täidetakse see prügi ja muu ebavajalikuga ning ühendatakse jaama küljest uuesti lahti. Pärast missiooni lõppu siseneb Cygnus Maa atmosfääri, kus see ära põleb. [About the Northrop Grumman Cygnus "About the Northrop Grumman Cygnus"]. NASA. Vaadatud 14. august 2019. {{netiviide}}: kontrolli parameetri |url= väärtust (juhend)
Mohave keel

Mohave keel on juma keelkonda kuuluv keel, mida kõnelevad mohaved Ameerika Ühendriikides Arizonas ja Californias. Mohave keele lähimad sugulaskeeled on marikopa ja ketšani keel. Mohave keel on äärmiselt ohustatud. 2011. aasta seisuga oli alla 100 emakeelse kõneleja, enamik neist vanad inimesed. Mojave, ELP https://www.ethnologue.com/language/mov Mojave, Survey of California and Other Indian Languages Victor Golla "California Indian Languages", University of California Press, 2011, lk 122
Ahjuauk

Ahjuauk on ahju soemüüri sisse ehitatud nelinurkne auk. Ahjuaugus hoiti erinevaid väiksemaid esemeid (näiteks peaharju), samuti pandi sinna kuivama väiksemaid riideesemeid (näiteks kindaid). Rehetoas toimunud tööde ajaks pandi ahjuauku plekklamp. Seal hoiti ka tolmu, ämblikuvõrkude jms sellise pühkimiseks linnutiibu. Ahjuesine Ahjukivi Ahjukülg Ahjukumm Ahjukülg Ahjulagi Ahjuluud Ahjulääv Ahjupealne Ahjupõrand Ahjuredel Ahju suitsuauk Ahjusuu Ahjusüda Ahju võlvkaar Reheahi Eesti etnograafia sõnaraamat. 1996. Koostanud Arvi Ränk. Tallinn: Eesti Keele Sihtasutus. Lk 7 Ahjuauk, Eesti Rahva Muuseum
One Vanderbilt

One Vanderbilt on 67-korruseline kõrghoone New Yorgis Midtown Manhattanil. Pilvelõhkuja on linna üks kõrgeimaid ehitisi (397 m). See asub vahetult Grand Central Terminali kõrval 42nd Streeti ja Vanderbilt Avenue nurgal. Cornelius Vanderbilt  One Vanderbilt – pildid, videod ja helifailid Wikimedia Commonsis
Sunzi

Sunzi (ka Sun Zi; hiina keeles 孫子; Wade-Giles: Sun Tzu; 544 eKr – 496 eKr), sünninimega Sun Wu, oli Vana-Hiina kevadete-sügiste ajastul elanud hiina kindral, strateeg ja filosoof. Sunzi on peamiselt tuntud kõigi aegade ühe tuntuima sõjandusalase teose "Sõja seadused" (Sūnzǐ Bīngfǎ; "Õpetaja Suni sõja seadused") autorina.  Pikemalt artiklis Sõja seadused "Sõja seadused" (Sūnzǐ Bīngfǎ, "Õpetaja Suni sõja seadused") on sõdivate riikide ajastul koostatud sõjandustraktaat, mille autoriks peetakse traditsiooniliselt Sunzid. "Sõja seaduste" kanooniline versioon koosneb kolmeteistkümnest peatükist, mis on omakorda jaotatud lõikudeks/paragrahvideks, mille numeratsioon võib väljaandeti mõneti erineda. "Sunzi". Encyclopædia Britannica (Inglise keeles). Vaadatud 4. juuni 2017.{{netiviide}}: CS1 hooldus: tundmatu keel (link) Läänemets 2001, lk 11 Läänemets 2001, lk 53 Sun Zi, Sun Bin. "Sõja seadused" (tõlkinud Märt Läänemets, Tallinn: Eesti Keele Sihtasutus 2001). ISBN 9985-811-07-0 Sunzi. Encyclopædia Britannica. "Sunzi ja Hiina sõjakunst". Valgus tuleb idast. Vikerraadio.
Vanderbilt Avenue

Vanderbilt Avenue on raudteenduse magnaadi Cornelius Vanderbilti (1794–1877) järgi nimetatud puiestee Midtown Manhattanil, 42nd Street ja 47th Street teede vahel. Komisjonäride 1811. aasta planeering One Vanderbilt
STS-119

STS-119 (ISSi ehituslend 15A) oli Space Shuttle'i programmi 125. missioon. Missioon startis 15. märtsil 2009 ja seda teenindas kosmosesüstik Discovery. Discovery viis jaama Integrated Truss Structure'i S6 sõrestiku ning neljanda komplekti päikesepaneele ja akusid. Discovery naasis Maale 28. märtsil. "STS-119". NASA. Vaadatud 14. august 2019. "STS-119 Crew". NASA. Originaali arhiivikoopia seisuga 12. august 2020. Vaadatud 14. august 2019.  STS-119 – pildid, videod ja helifailid Wikimedia Commonsis
Kōichi Wakata

Koichi Wakata (jaapani keeles 若田 光一 Wakata Kōichi; sündinud 1. augustil 1963) on Jaapani insener ja JAXA astronaut. Wakata valiti astronaudiks 1992. aastal ja ta on osalenud neljal Space Shuttle'i missioonil, ühel Vene Sojuzi missioonil ning olnud Rahvusvahelise kosmosejaama (ISS) viie ekspeditsiooni liige. Ta kuulus aastatel 2008-2009 18., 19. ja 20. ekspeditsiooni meeskonda ning 2014. aastal oli ta 38. ekspeditsiooni liige ning 39. ekspeditsiooni ajal sai ta ISS-i esimeseks jaapanlasest komandöriks. 2021. aastal määrati ta SpaceX Crew-5 meeskonda ning aastatel 2022–2023 oli ta 68. ekspeditsiooni liige. "Koichi Wakata". JAXA. Vaadatud 15. august 2019. "Koichi Wakata". Spaceflight 101. Originaali arhiivikoopia seisuga 15. august 2019. Vaadatud 15. august 2019.
Merzig

Merzig on linn Saksamaal Saarimaa liidumaal, Merzig-Waderni kreisi keskus. Asub Saari jõe mõlemal kaldal edelaosaga vastu Prantsusmaa piiri. Merzig on Saarimaa üks kuuest kreisilinnast ning on liidumaa suuruselt seitsmes linn. Merzigi raekoda Merzigi raudteejaama peahoone Läänevalli kaitseehitise "B-Werk" sissepääs Besseringeni linnaosas 1986  Prantsusmaa, Saint-Médard-en-Jalles 2009  Saksamaa, Luckau Register of German municipalities (2022), vaadatud 7.10.2023. Merzigi koduleht
Ingūna Erneste

Ingūna Erneste (sündinud 23. mail 1966 Riias) on läti maletaja, naiste suurmeister (1992). Erneste on kahekordne Läti naiste malemeister (1989, 2002). Ta sai NSV Liidu naiste meistrivõistlustel 1990. aastal 4. koha ja 1991. aastal võitis hõbemedali. Ta on mänginud Läti naiskonna koosseisus seitsmel naiste maleolümpial. Erneste sai FIDE-lt 1990. aastal naiste rahvusvahelise meistri ja 1992. aastal naiste suurmeistri nimetuse. Ingūna Erneste FIDE andmebaasis
Ilze Bērziņa

Ilze Bērziņa (sündinud 4. jaanuaril 1984 Riias) on läti maletaja, naiste suurmeister (2009). Bērziņa on neljakordne Läti naiste malemeister (2004, 2008, 2012 и 2019). Ta esines 10 naiste maleolümpial Läti naiskonna koosseisus. 2010. aastal maleolümpial Hantõ-Mansiiskis mängides kolmandal laual võitis ta pronksmedali. Ta sai FIDE-lt 2002. aastal naiste rahvusvahelise meistri ja 2009. aastal naiste suurmeistri nimetuse. Ilze Bērziņa FIDE andmebaasis
STS-124

STS-124 oli 123. Space Shuttle'i missioon. Missiooni teenindas kosmosesüstik Discovery. Missioon startis Kennedy Kosmosekeskusest 31. mail 2008 ja põkkus Rahvusvahelise Kosmosejaamaga 2. juunil. Discovery viis jaama Jaapani Kosmoseuurimise Agentuuri mooduli Kibo. Discovery lahkus jaamast 11. juunil ning naasis Maale 14. juunil. "STS-124". NASA. Vaadatud 15. august 2019. "STS-124 Crew". NASA. Originaali arhiivikoopia seisuga 13. mai 2021. Vaadatud 15. august 2019.
Kamilė Baginskaitė

Kamilė Baginskaitė (sündinud 24. aprillil 1967 Vilniuses) on leedu maletaja, naiste suurmeister (2002). Baginskaitė võitis naisjuunioride maailmameistrivõistlustel 1986. aastal Vilniuses pronksmedali ja 1987. aastal Baguios kuldmedali. Kolmel korral mängis ta NSV Liidu naiste meistrivõistluste finaalturniiril (1983, 1985, 1986), kus parimaks esinemiseks jäi tal 6.–7. koha jagamine (1985). 1997. aastal asus Baginskaitė elama Ameerika Ühendriikidesse. Ta on abielus malesuurmeister Alex Yermolinskyga. Rahvusvahelistel malevõistlustel esindas ta Ameerika Ühendriike kuni 2019. aastani. Alates 2019. aastast esindab taas Leedut. Baginskaitė mängis naiste maleolümpiatel kolmel korral Leedu (1992–1996) ja neljal korral USA (2000, 2002, 2006, 2010) naiskonna koosseisus. Ta sai FIDE-lt 1987. aastal naiste rahvusvahelise meistri ja 2002. aastal naiste suurmeistri nimetuse. Camilla Baginskaite FIDE andmebaasis
Keemiline potentsiaal

Keemiline potentsiaal on termodünaamiline funktsioon, mis iseloomustab püsivate välistingimuste korral komponendi i {\displaystyle i} aktiivsust keemilises reaktsioonis või aine ülekandeprotsessis. Keemilist potentsiaali μ i {\displaystyle \mu _{i}} defineeritakse matemaatiliselt kui termodünaamilise potentsiaali osatuletist komponendi moolide arvu n i {\displaystyle n_{i}} järgi, kusjuures olekuparameetrid ( T {\displaystyle T} , p {\displaystyle p} ) ja teiste komponentide hulgad on konstantsed: μ i ≡ ( ∂ G ∂ n i ) T , p , n j ≠ n i , {\displaystyle \mu _{i}\equiv \left({\frac {\partial G}{\partial n_{i}}}\right)_{T,p,n_{j}\neq n_{i}},} kus ∂ G {\displaystyle \partial G} on füüsikalise süsteemi Gibbsi vabaenergia muutus ja ∂ n i {\displaystyle \partial n_{i}} on komponendi ainehulga muutus. Puhta aine keemiline potentsiaal sõltub ainult temperatuurist ja rõhust, segu või lahuse potentsiaal ka kontsentratsioonist või osarõhust. Keemilise potentsiaali muutuse mõõtühik on džaul mooli kohta (J/mol). Keemilise potentsiaali mõiste võttis 1874. aastal kasutusele USA teadlane Josiah Willard Gibbs. Gibbsi vabaenergia ENE 4. köide, 1989
Elektrokeemiline potentsiaal

Elektrokeemiline potentsiaal on elektrilaengut kandvatest osakestest ja kvaasiosakestest (elektronidest, ioonidest) koosneva termodünaamilise süsteemi keemiline potentsiaal. Termini võttis kasutusele Inglise keemik Edward A. Guggenheim 1929. aastal seoses sellega, et elektrokeemilises potentsiaalis oli hakatud eristama elektrilist ja mitteelektrilist osa. Teoreetilisest vaatekohast on see jaotus formaalne, sest laengukandjad on mõlemal juhul samad ning seega pole võimalik jaotada potentsiaali keemiliseks ja elektriliseks komponendiks. Niisugune eristamine osutub praktiliselt siiski otstarbekaks niisuguste laengukandjate nagu elektronide ja positronide korral, sest väikese massi tõttu on nende mitteelektriline osa elektrokeemilises potentsiaalis kaduvväike. Elektrokeemilise potentsiaali füüsikaline mõte seisneb selles, et selle muut (juurdekasv) Δ μ {\displaystyle \Delta \mu } on võrdne tööga, mis on vajalik süsteemi viimiseks olekust 1 {\displaystyle 1} olekusse 2 {\displaystyle 2} koos keemilise, osmootse ja elektrilise energia muutusega: Δ μ = μ 2 − μ 1 + R T ln ⁡ C 2 C 1 + z F ( φ 2 − φ 1 ) , {\displaystyle \Delta \mu =\mu _{2}-\mu _{1}+RT\ln {\frac {C_{2}}{C_{1}}}+zF(\varphi _{2}-\varphi _{1}),} kus μ 2 , μ 1 {\displaystyle \mu _{2},\mu _{1}} on keemilised potentsiaalid olekutes 2 {\displaystyle 2} ja 1 {\displaystyle 1} ; R {\displaystyle R} on universaalne gaasikonstant; T {\displaystyle T} on absoluutne temperatuur; C 1 , C 2 {\displaystyle C_{1},C_{2}} on moolkontsentratsioonid; z {\displaystyle z} on iooni laeng (elementaarlaengu ühikutes); F = N a e = 9 , 65 ⋅ 10 7 {\displaystyle F=N_{a}e=9,65\cdot 10^{7}} (C/mol) on Faraday konstant; φ 2 − φ 1 {\displaystyle \varphi _{2}-\varphi _{1}} on lahuse potentsiaalide vahe. Keemiline potentsiaal Gibbsi vabaenergia Tehnikaleksikon. Tallinn, Valgus, 1981
Olita Rause

Olita Rause (sündinud 21. novembril 1962) on läti maletaja. Ta sai FIDE-lt 1993. aastal naiste suurmeistri ja 1995. aastal rahvusvahelise meistri nimetuse. ICCF andis talle 1994. aastal kirimale naiste rahvusvahelise meistri, 1998. aastal kirimale naiste suurmeistri ja 1999. aastal esimese naismaletajana kirimale suurmeistri nimetuse. Rause oli abielus malesuurmeister Igors Rausisega. Olita Rause FIDE andmebaasis
Laura Rogule

Laura Rogule (sündinud 5. veebruaril 1988 Riias) on läti maletaja, naiste suurmeister (2005). Rogule on 9-kordne Läti naiste malemeister (viimati 2016. aastal). Ta on esinenud Läti naiskonna koosseisus 8 naiste maleolümpial (2008. ja 2018. aastal mängis esimesel laual). Ta tuli 2012. aastal Varssavis naiste Euroopa meistriks kiirmales ja välkmales. Rogule sai FIDE-lt 2003. aastal naiste rahvusvahelise meistri ja 2005. aastal naiste suurmeistri nimetuse. Laura Rogule FIDE andmebaasis
Almira Skripchenko

Almira Skripchenko (rumeenia keeles Almira Scripcenco; sündinud 17. veebruaril 1976 Chișinăus Moldaavia NSV-s) on Prantsusmaa maletaja, naiste suurmeister (1995). Skripchenko kuulus aastatel 1992–2001 Moldova malekoondisse. 1996. aastast elab ta Prantsusmaal. 2002. aastast esindab ta Prantsusmaad rahvusvahelistel malevõistlustel. Naiste maailmameistrivõistlustel jõudis Skripchenko veerandfinaali 2000., 2001. ja 2010. aastal. 2001. aastal tuli ta Euroopa naiste meistriks ja võitis Moldova võistkonna koosseisus Euroopa naiste võistkondlikel meistrivõistlustel hõbemedali. Skripchenko sai FIDE-lt 1995. aastal naiste suurmeistri ja 1998. aastal rahvusvahelise meistri nimetuse. 2006. aastal ta abiellus malesuurmeister Laurent Fressinet'ga. Aastatel 1997–2002 oli ta abielus malesuurmeister Joël Lautier'ga.  Almira Skripchenko – pildid, videod ja helifailid Wikimedia Commonsis Almira Skripchenko FIDE andmebaasis
Tamāra Vilerte

Tamāra Vilerte (sündinud 5. märtsil 1954 Omskis) on läti maletaja, naiste suurmeister (2008). Vilerte sai 1972. aastal NSV Liidu noorte meistrivõistlustel 3. koha. 1973. aastal jagas ta Läti naiste meistrivõistlustel 1.–2. kohta. 2008. aastal tuli ta naiste arvestuses Bad Zwischenahnis veteranide maailmameistriks ja Davosis veteranide Euroopa meistriks males. Vilerte on lõpetanud Daugavpilsi Pedagoogilise Instituudi. Ta töötab maletreenerina Kuldīgas. Tamāra VilerteFIDE andmebaasis
Vesinikelektrood

Vesinikelektroodiks nimetatakse elektroodi, millel kasutatakse vesinikgaasi H2 (või sellel tekib vesinikgaasi). Vesinikelektroode kasutatakse füüsikalises keemias referents- ehk võrdluselektroodina mitmesuguste elektrokeemiliste mõõtmiste korral, eelkõige metallide elektroodipotentsiaali kindlaksmääramisel. Vesinikelektroodi elektrilist potentsiaali kirjeldab reaktsioon 2 H + + 2 e − ⇌ H 2 . {\displaystyle 2\;\mathrm {H^{+}} \;+\;2\;\mathrm {e^{-}} \quad \rightleftharpoons \quad \mathrm {H_{2}} .} Kasutatakse standardvesinikelektroode SHE (lühend inglise keele sõnadest Standard Hydrogen Electrode) ja normaalvesinikelektroode NHE (Normal Hydrogen Electrode), mille puhul ei järgita kõiki standardtingimusi. Klaaskestas on vesinikelektrood protoonses (vesinikuioonide) vesilahuses. Harilikult on selleks vesinikkloriid (HCl), mille kontsentratsioon H+ = 1 mol/l (mool liitri kohta) ehk ioonide aktiivsus on 1. Kuna vesinikku ei saa vahetult elektroodiks vormida ja pealegi ei juhi vesinik elektrit, kasutatakse neutraalsest väärismetallist – plaatinast – abielektroodi. See ümbritsetakse vesinikgaasiga (rõhul 1013 hPa), millest vesinikuaatomid adsorbeeruvad plaatina pinnale, kattes selle õhukese vesinikukihiga. Nii kujuneb tasakaal happe vesinikuaatomitega ja elektrokeemiline potentsiaal. Standardse vesinikelektroodi potentsiaal ehk standardelektroodipotentsiaal E0 protoonse lahusti vesilahuses loetakse elementide potentsiaaliskaalal nullpunktiks. SHE absoluutne elektroodipotentsiaal E0(H+/H2)H2O (abs) on IUPACi määratluse kohaselt 4,44±0,02 V temperatuuril 298,15 К. Elektroodipotentsiaal Standard hydrogen electrode
STS-123

STS-123 oli NASA Space Shuttle'i programmi 122. missioon. Missioon startis 11. märtsil 2008 ja seda teenindas kosmosesüstik Endeavour. STS-123 tõi jaama JAXA Kibo mooduli esimese osa ja Kanada Kosmoseagentuuri Special Purpose Dexterous Manipulatori. Endeavour naasis Maale 27. märtsil. "STS-123". NASA. Vaadatud 15. august 2019. "STS-123 Crew". NASA. Originaali arhiivikoopia seisuga 12. september 2020. Vaadatud 15. august 2019.
You're My Best Friend

"You're My Best Friend" on Briti rokkbändi Queen basskitarristi John Deaconi kirjutatud laul. Laul avaldati Queeni neljandal albumil "A Night at the Opera" ning lasti hiljem ka singlina välja. Ballaad ilmus ka kontsertalbumil "Live Killers" ja kogumikalbumitel "Greatest Hits" (1981), "Absolute Greatest" (2009) ja "Queen Forever" (2014). Deacon kirjutas laulu oma naisele Veronica Tetzlaffile. Laulus on ikooniline süntesaatoririff. Seda Queeni laulu on kasutatud nii mitmeis filmides kui ka seriaalides, nagu näiteks "Hot in Cleveland", "Will & Grace", "EastEnders", "My Name Is Earl", "The King of Queens", "I Now Pronounce You Chuck and Larry" lõputiitrites, "Simpsonites", "Shaun of the Dead", "Peter's Friends", "Lemmikloomade Salajane Elu" ja ühes "Perepea" episoodis "Farmer Guy". Laul on kirjutatud 4/4 taktimõõdus svingitunnetusega. Süntesaatorit mängib seal Deacon, kuna eeslaulja Freddie Mercury polnud nõus seda tegema. „I refused to play the damn thing [the Wurlitzer]. It's tinny and horrible and I don't like them. Why play those things when you've got a lovely superb grand piano? No, I think, basically what he [John] is trying to say is it was the desired effect." "Ma keeldusin seda pagana asja (süntesaatorit) mängimast. Need on kohutavad ja ei meeldi mulle. Milleks neid asju mängida, kui sul on endal imeline tiibklaver? Ei, ma arvan, et mida ta [John] põhimõtteliselt tahtis saavutada, oli soovitud efekt.“ – Mercury
Rivi (täpsustus)

Rivi võib olla, kui: Rivi - üldistatuna asjade, elusolendite või nähtuste rida või muu sarnane korrapärane paigutus. Rivi - sõjanduses sõjaväelaste või sõjaväe sõidukite korrapärane paigutus koos tegutsemiseks. Rivi, riviloend ehk Järjekord (andmestruktuur) - informaatikas andmestruktuur, kus elemente hoitakse järjekorras. Rivi tänav - tänav Tallinnas Tondi asumis. "Rivis olemine" - piltlikult oma tavaülesandes töötamine, tegutsemine või toimimine. EKSS termin
Killer Queen

"Killer Queen" on briti rokkansambli Queen laul. Loo kirjutas Freddie Mercury ja see salvestati Queeni kolmandale albumile "Sheer Heart Attack" (1973). "Killer Queenist" sai hitt pärast Queeni kontsertosalust saates "Top of the Pops". Mercury ütles, et erinevalt oma teistest lauludest kirjutas ta sellele laulule kõigepealt sõnad ja alles siis viisi. Ta ütles veel, et laul räägib tippklassi hoorast, kuigi EMI edendaja Eric Hall väitis, et laul on temast. Queeni kitarrist Brian May oli "Killer Queeni" salvestamise ajal hepatiidiga haiglas.